पाएं अपने शहर की ताज़ा ख़बरें और फ्री ई-पेपरडाउनलोड करें
नगर निगम की जरूरतमंदों को राशन वितरण की व्यवस्था पहले ही दिन फेल हो गई। आज सुबह 10.30 बजे से शाम 5.30 बजे तक 466 जरुरतमंदों ने अपनी डिमांड दर्ज कराई पर उन्हें राशन नहीं मिला। मंगलवार को निगम द्वारा जारी प्रेस नोट में बुधवार से राशन घर पहुंचा कर देने की बात कही गई थी।
अब कहा जा रहा है कि पहले दिन डिमांड लेकर अगले दिन से यानी गुरुवार से राशन घर घर पहुंचाया जाएगा। राशन के लिए 8 जोन के लिए 16 लोगों के 16 नंबर जारी किए थे, परंतु इनमें से कई नंबर पर संपर्क नहीं होने की शिकायतें मिलने लगी। ‘दैनिक भास्कर’ ने इसकी पड़ताल के लिए सभी नंबरों पर कॉल किए तो 3 के मोबाइल नंबर गलत मिले तथा 3 के नंबर बंद मिले।
होम क्वारेंटाइन की ड्यूटी लगा दी, इसलिए बंद मिले फोन
नगर निगम द्वारा जारी मोबाइल नंबरों पर कॉल करने पर पता चला कि जोन क्रमांक 2 के अंतर्गत जरुरतमंदों के फोन कॉल अटेंड करने के िलए जिनके नंबर जारी किए गए थे, वह बंद मिले। ये नंबर त्रिभुवन पात्रे, चंद्रेशखर यादव के हैं, जो होम क्वारेंटाइन हैं। दूसरी ओर जोन क्रमांक 4 के अंतर्गत एक कर्मचारी राजेश देवांगन को कॉल करने पर उनका नंबर बंद मिला। वहीं त्रुटिवश होम क्वारेंटाइन राजेंद्र सोनी के जारी नंबर पर कॉल करने पर उऩ्होंने बाकायदा कॉल अटेंड किया और बताया कि आज 45 लोगों ने उनके पास अपनी डिमांड दर्ज कराई। इसी प्रकार जिनके गलत नंबर जारी किए गए उनमें राजकुमार द्विवेदी जोन क्रमांक 3 तथा जोन क्रमांक 8 दऊआ सोनी के नाम शामिल हैं। जोन क्रमांक 7 अरुण रजक के नंबर पर काल करने पर सेवाएं उपलब्ध नहीं की जानकारी मिली।
मुफ्त राशन के लिए इन नंबरों पर काॅल करें
सूखा राशन पैकेट के लिए नगर निगम ने जोनवार मोबाइल नंबर जारी किया है। वह इस प्रकार है जोन क्रं. 1 सकरी के वार्ड क्रं. 1 से 4 तथा 13 से 14 तक के लिए 8602736509, जोन क्रं. 2 तिफरा के वार्ड क्रं. 5 से 12 के लिए 9981997734, जोन क्रं. 3 टाउनहाॅल के वार्ड क्रं.15 से 25 तक के लिए 8602736089, जोन क्रं 4 व्यापार विहार के वार्ड क्रं 23 से 29 तक के लिए 8602735849, जोन क्रं 5 के वार्ड क्रं 30 से 37 तक के लिए 8602652694, जोन क्रं 6 के वार्ड क्रं 38 से 46 और 69,70 के लिए 8602736159, जोन क्रं 7 के वार्ड क्रं 47 से 58 तक के लिए 7024108219, जोन क्रं 8 के वार्ड क्रं 59 से 68 तक के लिए 8602652194।
राशन किट का वितरण आज से
^निगम की राशन वितरण व्यवस्था फेल नहीं हुई। हर दिन की डिमांड की सप्लाई अगले दिन की जाएगी। ऐसा जरूरतमंदों के घर तक राशन वितरण सुनिश्चित करने के लिए किया जा रहा है। जरूरतमंदों को अपने नाम, पते दर्ज कराने के लिए 1-1 नंबर जारी किए गए हैं।
-सुधीर गुप्ता, नोडल अधिकारी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva mar_Deva zho_Hant eng_Latn